text: Syrere stoppet af grænsekontrollen
  02 oktober 2013 kl. 13.57
  Politiet ved grænsen har de seneste uger stoppet mange syrere, der har forsøgt at komme illegalt over grænsen.
  Politiets Udlændingekontrolafdeling i Padborg har de seneste tre uger afsløret 58 syrere, som forsøgte at krydse grænsen illegalt - de fleste i minibusser.
  Inden da var ingen blevet afsløret i år. 
  Tallet underbygger Udlændingestyrelsens tal, som viser, at Syrien har overtaget førstepladsen, når det gælder antallet af asylansøgere.
  I alt har 732 syrere i år søgt asyl i Danmark.
  